Predsjednik Češke Miloš Zeman ponovo je upozorio da pobjeda nad Islamskom državom na Bliskom istoku prijeti da izazove metastaze terorizma u Europi, a da islamski terorizam stvori svoju europsku bazu u Bosni i Hercegovini, jer se već danas u njoj vijore crne zastave Islamske države, javlja agencija Beta.

”Rasprostranjena je iluzija da Islamska država slabi kako gubi teritorije. Rak (islamskog terorizma) ima svoje metastaze a one su jednako smrtonosne kao tumor sam. Nedavno sam upozorio na fenomen stranih boraca. Oni nakon pada ID mogu da se premeste u Afganistan, gdje će nastati nova Islamska država.

Također, time sam naljutio mnoge političare, mogu da stvore europsku bazu na primjer u BiH. Јer se već sada u nekim njenim gradovima vijore crne zastave ID”, kazao je sinoć Zeman u redovnom tjednom intervjuu privatnoj televiziji TV Barandov.

Zeman je podsjetio da su, kako je kazao, u ratu u bivšoj Јugoslaviji, muslimanski borci iz inozemstva pohitali u pomoć, kako ih je označio “tzv. Bošnjacima, znači muslimanima”.

”Znači postoji izvjestan rizik da se stvori europska baza islamskog terorizma”, kazao je o Bosni i Hercegovini češki predsjednik.

Zeman je također izjavio da se sa učestalim napadima na turističke ciljeve u Europi plaši da će islamski teroristi obratiti pažnju i na turističko srce Češke, glavni grad Prag koji je do sada ostao pošteđen napada.

On je preporučio gradskim vlastima da pooštre mjere osiguranja kao što je on naredio da se pooštre u predsjedničkom zamku Hradčani u Pragu.

Podijeli s prijateljima:

Tweet

WhatsApp

Email



Što vi mislite o ovoj temi?